jkorsvik/nowiki_second_scrape_merged huggingface dataset:
Dagny Hald

Dagny Hald (født Dagny Revold 17. april 1936 i Bærum, død 6. september 2001) var en norsk keramiker og grafiker.
Dagny Hald var utdannet ved Accademia delle Belle Arti i Roma og Statens Håndverks- og Kunstindustriskole i Oslo. Hun var også hospitant ved Statens kunstakademi og Atelier Hayter i Paris. Hun arbeidet i en årrekke i et atelier hun delte med sin mann, billedkunstneren og forfatteren Finn Hald, i deres hjem i Son i Akershus. Fra 1965 hadde hun en rekke separatutstillinger i skandinaviske gallerier, og verker ble innkjøpt av blant annet Nasjonalgalleriet, Riksgalleriet og Victoria and Albert Museum. 
Dagny og Finn Hald giftet seg 1956. Hennes far var maleren Axel Revold og moren var Irmelin Nansen, dattera til Fridtjof Nansen og Eva Nansen; se slekten Heiberg.


== Priser ==
1959: Mention Honorable Syracusa USA
1962: Sølvmedalje i Praha
1966: Statens 3-årige arbeidsstipend (delt med Finn Hald)
1981. Jacobprisen
1985: Kultur- og vitenskapsdepartementets billedbokpris
Norsk Illustrasjonsfonds reisestipend


== Referanser ==


== Eksterne lenker ==
Reportasje fra minneutstilling 2002
Digital kopi av Roar Høylands, Dagny og Finn Halds bok Oppsving (Orfeus, 1996)
(no) Dagny Hald i Norsk biografisk leksikon
Falmouth Docks Police

Falmouth Docks Police er en liten, spesialisert britisk politistyrke. Den har ansvar for polititjenester ved havnen i Falmouth i Cornwall. 
Tjenestemennene har full politimyndighet på alle områder som eies av Falmouth Docks & Engineering Company og ethvert sted innenfor en mile fra slike områder.
Styrken har ikke kapasitet til å etterforske større forbrytelser, som derfor håndteres av den regionale politistyrken, Devon and Cornwall Constabulary.
Hilde

For skihopperen, se Tom HildeHilde er en yngre (dansk) form av kvinnenavnet Hilda, som igjen er en norsk kortform av sammensatte navn med forleddet Hild-. Forleddet kan komme av det norrøne hildr som betyr «strid» eller «kamp», eller av det gammelhøytyske hiltja som har samme betydning. Dette ble benyttet usammensatt som kvinnenavn. Videre var det også navnet på en valkyrie.
Hilde er også et svensk mannsnavn, men svært sjeldent.
Hilde inngår i en rekke sammensatte navn, blant annet kvinnenavnene Hildeborg, Hildefrid, Hildegard, Hildegarda, Hildegarde, Hildegunn, Hildevig og Mathilde og mannsnavnene Hildebrand og Hildegrim.


== Utbredelse ==
Navnet Hilde var svært populært i Norge på 1960-tallet og frem til omtrent 1970, da det gikk sterkt tilbake. Navnet var første gang blant de ti mest brukte jentenavnene i Norge i 1960 (6.-plass) og siste gang i 1979 (9.-plass). Det er imidlertid fortsatt det trettende mest brukte kvinnenavnet i Norge (per 1. januar 2006). Navnet er også brukt som etternavn, uavhengig hvilket kjønn, men svært sjeldent.

Norsk navnedag for Hilde er 15. desember.
Ifølge Statistisk sentralbyrå er det 18327 kvinner i Norge som har Hilde som første fornavn, mens 11585 kvinner har Hilde som eneste fornavn.
Tabellen nedenfor gir en detaljert oversikt over populariteten til kvinnenavnet Hilde og varianter av dette i noen av de landene hvor statistikk er tilgjengelig.


== Kjente personer med navnet Hilde ==
Hilde Heltberg (1959–2011), musiker
Hilde Frafjord Johnson (født 1963), politiker
Hilde Gjermundshaug Pedersen (født 1964), langrennsløper
Hilde Gerg (født 1975), tysk alpinist
Hilde Louise Asbjørnsen (født 1976), norsk sanger
Tom Hilde (født 1987), skihopper
Hilde Hummelvold


== Annen bruk av navnet ==
Ekstremværet Hilde rammet Norge 16. november 2013.


== Referanser ==


== Eksterne lenker ==

(en) Behind the Name: Hilde
(en) Think Baby Names: Hilde
Port of Bristol Police

Port of Bristol Police er en liten, spesialistert britisk politistyrke, med ansvar for Bristols havneområde. Dette inkluderer både havnene Avonmouth og Royal Edward Docks i Bristol og Royal Portbury Dock i North Somerset.
Tjenestemennene har begrenset politimyndighet i området som eies av havnemyndighetene og på steder opptil en mile utenfor dette.
Politistyrken ble opprettet i 1884 og har en styrke på 20 konstabler og 11 i staben.Styrken har ikke kapasitet til å etterforske alvorlige forbrytelser, disse håndteres derfor av den regionale politistyrken Avon and Somerset Constabulary.


== Referanser ==


== Eksterne lenker ==
Offisielt nettsted
Port of Felixstowe Police

Port of Felixstowe Police er en liten, spesialisert britisk politistyrke med ansvar for havnen i Felixstowe.


== Politimyndighet ==
Tjenestemennene har full politimyndighet på området som eies av Port of Felixstowe og på steder opptil en mile fra dette området. Styrken har ikke kapasitet til å etterforske alvorlige forbrytelser, som derfor håndteres av den regionale politistyrke Suffolk Constabulary. 


== Grader ==
Tvibit

Tvibit er et ungdomshus i Tromsø, for ungdom mellom 15 og 30 år. Det åpnet 8. juni 2000. Navnet Tvibit betyr «fristed», nærmere bestemt fristedet hvor ingen kan ta deg når du leker sisten.


== Historie ==
Tvibit kom til gjennom sterke ønsker fra ungdom i Tromsø, etter at Brygga – Ungdommens hus ble endelig nedlagt i 1994. 
Det var aksjoner med blant annet en fredelig okkupasjon av Rådhuset. Etter dette jobbet Ungdomsrådet aktivt for å realisere Tvibit.


== Målsetning ==
Målsetningen er å være et sted hvor ungdom kan produserer og vise frem ungdomskultur, med fokus på ungdom som ressurser og aktive kulturskapere.

Tvibit-filosofienTør å gjøre det umulige mulig
Ikke vær redd for å mislykkes
Tør å gjøre en forskjell og forandre verden
Glem aldri hvor du kommer fra
Husk å se og oppmuntre andre


== Eksterne lenker ==
(no) Tvibit.net
Laurell K. Hamilton

Laurell Kaye Hamilton (født 19. februar 1963 i Heber Springs, Arkansas i USA, ) er en amerikansk skrekk- og fantasy-forfatter. 
Hun ble vokste opp i Sims i Indiana. Moren hennes omkom i en bilulykke i 1969.Hun bor nå i St. Louis County i Missouri.
Hennes mest kjente verk er serien Anita Blake: Vampire Hunter. I 2000 påbegynte hun Merry Gentry-serien med en prinsesse av feene i rollen som privatetterforsker. Den første serien er blitt karakterisert som en blanding av sjangrene krim, kontrafaktisk historie, fantastisk litteratur og skrekk. Serien om Merry Gentry klassifiseres ofte som romantikk.


== Bibilografi ==


=== Anita Blake-serien ===
Guilty Pleasures (Vampyrdreper) (1993)
The Laughing Corpse (De Døde Våkner) (1994)
Circus of the Damned (Anita Blake og Jean-Claude) (1995)
The Lunatic Cafe (Dødelig Trekant) (1996)
Bloody Bones (Gravens Hemmeligheter) (1996)
The Killing Dance (Dødsdansen) (1997)
Burnt Offerings (Brutte Løfter) (1998)
Blue Moon (Fullmånenetter) (1998)
Obsidian Butterfly (2000)
Narcissus in Chains (2001)
Cerulean Sins (2003)
Incubus Dreams (2004)
Micah (2006) Novelle
Danse Macabre (2006)
The Harlequin (2007)
Blood Noir  (2008)
Skin Trade  (2009)
Flirt  (2010) Novelle
Bullet  (2010)
Hit List  (2011)
Kiss the Dead (Juni 2012)


=== Marvel Comics Series (Tegneserie) ===
(i Anita's kronologisk rekkefølge)

Laurell K. Hamilton's Anita Blake, Vampire Hunter: The First Death 1-2 (7/2007 og 12/2007)
Guilty Pleasures Handbook (2007)
Anita Blake Vampire Hunter: Guilty Pleasures 1-12 (12/2006-8/2008)
Anita Blake: The Laughing Corpse – Animator 1-5 (10/2008-2/2009)
Anita Blake: The Laughing Corpse – Necromancer 1-5 (4/2009-9/2009)
Anita Blake: The Laughing Corpse – Executioner 1-5 (9/2009-3/2010)
Anita Blake: Circus of The Damned – The Charmer 1-5 (5/2010-10/2010)
Anita Blake: Circus of The Damned – The Ingenue 1-5 (1/2011-Ongoing)


=== Science Fiction Book Club - Omnibus Editions (Buss Utgave) ===
Club Vampyre - Guilty Pleasures, The Laughing Corpse, and Circus of the Damned
Midnight Cafe - The Lunatic Cafe, Bloody Bones, and The Killing Dance
Black Moon Inn - Burnt Offerings and Blue Moon
Nightshade Tavern - Obsidian Butterfly and Narcissus in ChainsOut of This World - Første 100 sidene av Narcissus in Chains


=== Meredith Gentry-serien ===
A Kiss of Shadows (2000)
A Caress of Twilight (2002)
Seduced by Moonlight (2004)
A Stroke of Midnight (2005)
Mistral's Kiss (2006)
A lick of frost (2007)
Swallowing darkness (2008)
Divine misdemeanors (2009)


=== Andre ===
Nightseer (1992)
Night Shade (1992) Star Trek: The Next Generation Autorisert Novelle #24
Death of a Darklord (1995) TSRs Ravenloft serier, 2006
«A Clean Sweep» (En 1995 Antologi) Første fortelling i Superheroes
Cravings (2004) Antologi
Bite (2004) Antologi
Strange Candy (November 2006) 14 publiserte og upubliserte noveller.
Never After (2009) Antologi
Ardeur: 14 Writers on the Anita Blake, Vampire Hunter series (April 2010)


== Referanser ==


== Eksterne lenker ==
(en) Offisielt nettsted 
(en) Laurell K. Hamilton – kategori av bilder, video eller lyd på Commons
Kamtsjatka oblast

Kamtsjatka oblast var en oblast i Øst-Russland. Den grenset i nord til det autonome distriktet Korjak, som den også administrerte. Kamtsjatka oblast og Korjak ble 1. juli 2007 slått sammen til Kamtsjatka kraj.
Arealet var på 472 300 km², og oblasten hadde en befolkning på 466 096 i 1989 og 358 801 i 2002.


== Eksterne lenker ==
(en) Kamchatka Oblast – kategori av bilder, video eller lyd på Commons
Mikhail Masjkovtsev

Mikhail Borisovitsj Masjkovtsev (russisk: Михаил Борисович Машковцев) (født 1. januar 1947 i Minsk, Sovjetunionen (nåværende Hviterussland)) en tidligere guvernør av den russiske oblasten Kamtsjatkas guvernør. Han var fra 17. desember 2000 til mai 2007. Han er gift, og har to barn.


== Referanser ==


== Kilder ==
(ru) Murmansk oblasts offisielle nettside (Engelsk oversettelse ved hjelp av AltaVistas Babel Fish)
(en) Russia Profile
(en) Rulers (forgjenger)
Salmeli

Salmeli er en fjellgard nord i Kvinesdal i Vest-Agder. Garden er første gang nevnt i manntallslista i 1647, men ble sannsynligvis ryddet før svartedauden. Garden har fire bruk som nå er avfolket. Siste bositter, Lars Salmeli, døde i 1996. Husene blir godt vedlikeholdt siden fjellgrenda i 1994 ble plukket ut som ett av 104 verdifulle kulturlandskap i landet. Salmeli tilhørte Sirdal fram til 1903.
Silver (band)

Silver er et norsk glam-punkrockeband. Bandet ble dannet på Moi i 1996, og debuterte i 2000 med Billboard Blackout EP. De var et av vinnerbandene under Zoom 2000 og ble sendt på den påfølgende Zoom-turneen i Norge, England og Skottland våren 2001.  I 2001 slapp de Riot 1-2-3 EP på Virgin. Neste utgivelse ble albumet White Diary, etterfulgt av singlene «Angels Calling», «The Sin Fix Journal» og «Funeral Class One». «Angels Calling» ble en hit og ble stadig spilt på radio og TV, likevel har låten aldri helt blitt godtatt av «hardcore» Silver-fans. Etter White Diary sluttet Emil Nikolaisen som trommeslager, og ble erstattet av Kim Akerholdt, som senere forlot bandet og ble erstattet av Jonas Thire fra Amulet.
8. mai 2006 kom oppfølgeralbumet World Against World.  Videoen til singelen «The Personal Decay» ble stadig spilt på radio og Svisj.
I løpet av perioden 2001-2006 spilte Silver rundt 220 konserter i inn- og utland (Tyskland, England, Japan, Italia, Østerrike, Finland, USA, Sverige, Danmark, Nederland, Slovenia, Skottland). Blant disse utenlandsopptredenene var en spillejobb på Roskilde i 2004 og opptreden på italiensk TV. I Norge har bandet blant annet spilt konserter i Harstad, Kristiansand, Rockefeller i Oslo og på Meieriet i Sogndal. Bandet vant årets Alarmpris under Alarmprisen 2004


== Diskografi ==


=== Album ===
White Diary (2004)
World Against World (2006)
Wolf Chasing Wolf (2008)


=== EP-er ===
Billboard Blackout (2000)
Riot 1-2-3 (2001)


=== Singler ===
«Intimate Cussing» (2004)
«Angels Calling» (2004)
«The Sin Fix Journal» (2004)
«Funeral Class One» (2004)
«Pick Up Your Life» (2008)
«March Brown» (2014)


== Eksterne lenker ==
(en) Silver på Discogs 
(en) Silver på MusicBrainz 
(en) Silver på Songkick 
(en) Silver på AllMusic 
(en) Bandets Myspace side
Skipper’n

Skipper'n, på engelsk kalt Popeye the Sailor eller bare Popeye, er en amerikansk, komisk tegneserie- og tegnefilmfigur. Han ble skapt av Elzie Crisler Segar, og ble første gang presentert i den daglige seriestripen Thimble Theatre av King Features den 17. januar 1929. Fra 1933 ble det også produsert tegnefilmer med figuren.


== Skipper'n i Norge ==
Skipper'n ble svært populær i Norge, både som tegneserie og tegnefilm. Allerede fra 1935 ble tegnefilmene vist på kino her i landet. I senere år er likeledes tegnefilmer med sjømannen vist på TV. Skipper'n fikk sitt eget, ukentlige serieblad i Norge i 1947, utgitt hos Allers, som holdt koken til 1959. Serien har også senere vært utgitt som eget blad, i tre omganger: 1967-1970 (Romanforlaget), 1980-1982 (Allers), samt 1987-1989 (Gevion, Bladkompaniet). Siden 1986 har Skipper'n vært å finne som årlig julehefte.


== Se også ==
Skipper'n, amerikansk spillefilm fra 1980
Skippern (tegneserieblad)


== Referanser ==


== Eksterne lenker ==
(en) Offisielt nettsted 
(en) Popeye – kategori av bilder, video eller lyd på Commons
Radio Hurum

Radio Hurum er en liten lokalradio for Hurumlandet (Røyken og Hurum kommuner). Radio Hurum ble stiftet i 1984. Radioen drives som et andelslag av ildsjeler som bruker fritiden sin til å lage radio. Radio Hurum sender på FM 104,3 MHz. 


== Eksterne lenker ==
Radio Hurum sin hjemmeside
Slaget ved Lipariøyene

Slaget ved Lipariøyene var det første sammenstøtet mellom flåtene til Karthago og den romerske republikk, utkjempet som en del av den første punerkrig. Seieren til Karthago kom som et resultat av et bakholdsangrep.


== Slaget ==
Etter landsuksessen ved Agrigentum på Sicilia, følte romerne seg sikre nok til å bygge en flåte som ga dem muligheten til kontroll over Middelhavet. Republikken klarte å bygge en flåte på omtrent 150 galeier og drille nødvendige mannskaper i løpet av to måneder. Patriseren og konsulen Gnaeus Cornelius Scipio fikk kommandoen over de 17 første skipene, og seilte til Messana for å forberede ankomsten av resten av flåten og seilasen til Sicilia.
Mens Scipio befant seg i sundet mottok han informasjon om at garnisonen ved Lipara var villig til å gå over på romernes side. Hendelsene som fulgte er vanligvis beskrevet som en forrædersk handling fra karthagenernes side, men kildene - som stort sett var pro-romerske - går ikke i detalj rundt omstendighetene. Scipio lot ikke muligheten til å erobre en viktig by uten kamp gå fra seg, og seilte mot Lipara. Da romerne ankom havnen, lå en avdeling av karthagenske skip i bakhold, anført av Hannibal Gisco (generalen som ble slått ved Agrigentum) og Boodes. Romerne ble blokkert inne i havna og ga seg uten stor motstand. De uerfarne mannskapene fikk panikk og flyktet, og konsulen ble tatt til fange. Hans kløktighet ble belønnet med den nedsettende tilnavnet Asina, som betyr esel på latin.
Hendelsen ved Lipara førte ikke til en slutt på den første punerkrig, eller Scipio Asinas karriere. Kort tid etter fikk han sin hevn da juniorkonsulen, Gaius Duilius,  vant slaget ved Mylae.


== Kilder ==
The Fall of Carthage, av Adrian Goldsworthy, Cassel
St. Paul skole

St. Paul skole er en katolsk grunnskole i Bergen, grunnlagt i 1873 og eid av Oslo Katolske Bispedømme. Skolen har ca. 340 elever på første til tiende klassetrinn, med 7 klasser på barnetrinnet og 6 klasser på ungdomstrinnet.
Høsten 2012 opprettet skolen også en katolsk videregående avdeling: St. Paul gymnas.


== Referanser ==


== Eksterne lenker ==
Skolens statutter
Grunnkolens hjemmeside
Kristne Friskolers Forbund

Kristne Friskolers Forbund (KFF) er en organisasjon med ca 135 medlemsskoler. Den samler de fleste kristne friskoler, fagskoler og kristne høgskoler i Norge.


== Medlemsorganisasjoner ==


== Eksterne lenker ==
kff.no Kristne Friskolers Forbund
St. Sunniva skole

St. Sunniva skole er en katolsk grunnskole i Oslo, grunnlagt av St. Josephssøstrene i 1865. Skolen har ca. 550 elever fra første til tiende klassetrinn og rundt 120 ansatte. 
Skolen har siden 2005 vært en selvstendig kirkelig stiftelse, og Oslo Katolske Bispedømme eier bygningene. Elevene har religiøs bakgrunn fra en rekke trossamfunn og ca. 60 % har minoritetsspråklig bakgrunn. Skolen har sitt navn fra St. Sunniva av Selja


== Rektorer ==
Kjersti Rehn Johansen
Helene Hatle


== Referanser ==


== Eksterne lenker ==
Offisielt nettsted 
(en) St. Sunniva skole (Oslo) – kategori av bilder, video eller lyd på Commons
Lives of the Mayfair Witches

The Lives of the Mayfair Witches er en trilogi skrevet av den amerikanske forfatteren Anne Rice. Bøkene handler om familien Mayfair, hjemsøkt av demonen Lasher gjennom generasjoner. Trilogien består av: «The Witching Hour», «Lasher» og «Taltos».


== Mayfair- heksene ==


=== Familiens Historie ===
Opprinnelsen til Mayfair-heksene går tilbake til Suzanne Mayfair, som var den første til å «herske over» Lasher, etter å ha vekket ånden hans i Donnelaith, Skottland. Lasher lovte Mayfair-familien rikdom og makt i bytte mot deres hjelp til å gjøre ham levende. Lasher tror at Mayfair heksene har makt nok til å bringe ham til verden, og ønsker i hemmelighet å underlegge seg verden med sitt avkom.


=== Lasher ===
Leseren vil oppdage at Lasher tilhører Taltos, en nesten utdødd rase av supermennesker som en gang okkuperte høylandene i Skottland. Da romerne kom til landet ønsket de å få barn med Taltosene, i den tro at de ville få militær makt hvis de kunne få sønner som ville vokse til manndom i løpet av timer. Men da de ikke klarte å få barn med Taltosene, bestemte de å ødelegge dem. Senere da kristendommen kom til Skottland, omvendte Ashlar, den daværende lederen av Taltosene, til den nye religionen og fordømte alle som ikke omvendte. (Inkludert kona si, som han brente på bålet.)


=== Heksene ===
Dette er de 14 heksene, kronologisk:

Suzanne Mayfair (?-1664)
Deborah Mayfair (1652–1689), Comtesse de Montclève
Charlotte Mayfair (1667–1743)
Jeanne-Louise Mayfair (1690–1771)
Angélique Mayfair (1725-?)
Marie-Claudette Mayfair (1760–1831)
Marguerite Mayfair (1799–1891)
Katherine Mayfair (1830–1905). Den ekte heksen fra denne perioden var egentlig hennes bror, Julien Mayfair (1829–1914)
Mary Beth Mayfair (1872–1925)
Stella Mayfair (1901–1929)
Antha Mayfair (1921–1941)
Deirdre Mayfair (1941–1989)
Rowan Mayfair (1959–)
Mona Mayfair (1976–2004) (blir til en vampyr)
St. Franciskus skole

St. Franciskus skole er en privat katolsk grunnskole i Arendal, grunnlagt i 1913.
St. Franciskus skole er en av fire katolske skoler i landet. Den har beliggenhet på toppen av Tyholmen, midt i sentrum av Arendal, med utsikt utover Galtesund. Skolen har 247 elever på første til tiende klassetrinn i år 2017. Ungdomsskolen var tidligere St. Franciskus hospital, drevet av St. Franciskus Xaveriussøstrene. Like ved siden av barne- og ungdomsskolen, som er i separate bygg, ligger St. Franciskus Xaverius kirke, og den katolske sogneprestgården som tilhører menigheten.
I tilknytning til skolen drives også skolefritidsordningen St.Franciskus SFO. St. Franciskus Xaverius menighet  eier i tillegg  St. Franciskus barnehage, som har lokaler i etasjen under St.Franciskus SFO. St. Franciskus barnehage er arvtager til St. Franciskus førskole som ble drevet mellom 1962 og våren 1997. Høsten 1997 ble førskolen startet opp som St. Franciskus barnehage som en direkte konsekvens av reform 97. I motsetning til barnehagen, som eies av S. Franciksus Xaverius menighet, er det Oslo katolske bispedømme som eier St. Franciskus skole og SFO.
Reidun Pihlmann sluttet i stillingen som Rektor i 2010, og ble erstattet med tidligere avdelingsleder for ungdomsskolen, Geir Nyborg. Nyborg avsluttet sin stilling som rektor i juli 2021. Fra 1.august 2021 har Lars Pedersen vært skolens rektor.


== Eksterne lenker ==
(no) Offisielt nettsted
St. Eystein skole

St. Eystein skole er en katolsk barneskole og ungdomsskole i Bodø. Skolen ble grunnlagt i august 2004. Ved oppstarten hadde skolen fem klassetrinn, skoleåret 2006/2007 hadde skolen syv klassetrinn og høsten 2009 hadde skolen 65 elever fordelt på ni klassetrinn. 
I skoleåret 2013- 2014 hadde skolen 82 elever og ti klassetrinn. 


== Se også ==
St. Eystein menighet


== Eksterne lenker ==
Skolens hjemmeside
Ivy League

Ivy League («eføy-ligaen»), etter eføyplanten som gjerne dekker fasaden på de gamle skolebygningene, er betegnelsen på en gruppe private universiteter i USA. Hovedkvarteret administreres fra Princeton University.
Gruppen teller åtte universiteter, alle blant de eldste i USA, som anses å være blant de fremste institusjonene for høyere utdanning i verden.


== Medlemmer av Ivy League ==


== Eksterne lenker ==
(en) Offisielt nettsted 
(en) Ivy League – kategori av bilder, video eller lyd på Commons 
(en) Star Wars – galleri av bilder, video eller lyd på Commons 
Artikkel om Ivy League
Høgskolereformen

Høgskolereformen var en prosess som førte til at 98 statlige høgskoler med virkning fra den 1. august 1994 ble sammenslått til 26 større enheter.
I tillegg ble en rekke kunstfagutdanninger samlet i to kunsthøyskoler, en i Bergen og en i Oslo.  
Målet med reformen, som ble initiert av daværende statsråd Gudmund Hernes, var at høgskolene skulle drives mer effektivt ved hjelp av stordriftsfordeler. Hernes ledet det offentlige utvalget som i 1988 lanserte tanken om sammenslåing og samlokalisering av høgskolene. Han ville at lærerkrefter som tidligere ble brukt til administrative oppgaver skulle heller settes til undervisning og forskning. NOU 1988:28 Med viten og vilje var en utredning fra et utvalg ledet av Gudmund Hernes. Stortingsmelding nr 40 (1990–91) Fra visjon til virke, om høgre utdanning fra Kirke-, utdannings- og forskningsdepartementet ble lagt fram av Hernes som statsråd.
En evaluering av reformen (ref. Norsk institutt for forskning og utdanning) etter fem år slo fast at den ikke hadde lyktes med målene og at den mer effektive driften som ble målt i stor grad kom som en følge av lavere statlige bevilgninger og ikke mer effektiv drift. Reformen gav dessuten faglærerne mer administrativt arbeid.
Høgskolereformen førte til at de fleste fylkene fikk én høgskole hver, bortsett fra i Agder som delte en skole. Flere fylker hadde flere høgskoler, der Møre og Romsdal og Nordland toppet med tre hver.


== Se også ==
Liste over universitet og høgskoler i Norge
The Sensorites

The Sensorites er en Doctor Who-historie på 6 episoder som ble vist på BBC One fra 20. juni til 1. august 1964. Den tredje episoden ble utsatt en uke fordi sportsprogrammet Grandstand gikk over tiden.
Doktoren, Ian, Barbara og Susan har landet i et romskip der mannskapet lider under telepatisk interferens fra sensorittene. Sensorittene stjeler låsen til tardisen, og Doktoren og hans følgesvenner må prøve å få den tilbake.


== Episodenavn ==
Strangers in Space
The Unwilling Warriors
Hidden Danger
A Race Against Death
Kidnap
A Desperate Venture


== Produksjon ==


=== Opprinnelse ===
Under produksjonen av Doctor Whos første sesong, samtalte Peter R. Newman med manusredaktør David Whitaker og de ble enige om at han skulle skrive manus for serien. I januar og februar 1964 utarbeidet Newman manusene til The Sensorites, som ble formelt bestilt 25. februar. Mervyn Pinfield ble valgt til å regissere historien på grunn av at han hadde den nødvendige erfaringen til å få til en visuelt god produksjon på tross av historiens lave budsjett. Det ble senere enighet om at Frank Cox skulle ta over regisseringen av de to siste episodene.
Jacqueline Hill fikk to uker ferie under produksjonen og ble derfor skrevet ut av episode fire og fem.


=== Innspilling ===
Produsent Verity Lambert hadde over lengre tid prøvd å få flyttet serien fra den teknisk dårlige Lime Grove studio D. 30. april fikk hun tillatelse til å bruke BBC Television Centres (TC) studio 3 og 4 når det var mulig og Lime Grove studio G. På grunn av dimensjonene til sistnevnte kunne ikke historien spilles inn der.
Filming av historiens modellsekvenser og spesialeffekter ble utført hos Ealing Studios i mai 1964. Innspillingen av episodene begynte fredag 29. mai med den første episoden og de resterende ble spilt inn de etterfølgende fredagene. De to første episodene ble spilt inn i TC3, den fjerde i TC4 og resten i Lime Grove studio D.


== Se også ==
Doctor Who – hovedartikkel
Liste over Doctor Who-historier


== Eksterne lenker ==

The Sensorites hos BBC